als_Latn dik_Latn sag_Latn
Mbrohuni me mëlmesa
Shtimi në ushqim i mëlmesave mund të ndihmojë organizmin të luftojë sëmundjet e zemrës dhe kancerin.
Politiko
E Mërkurë, 21 Janar 2015 | 07:00
0 Komente.
Hulumtuesit amerikanë kanë përcjellë efektin e shtimit të erëzave të ndryshme gjatë gatimit të mishit. Gjatë procesit të përgatitjes, zakonisht vjen te oksidimi i yndyrave, të cilat rrisin gjasat për paraqitje të arterosklerozës dhe kancerit në organizëm.
Një produkt i krijuar është edhe malondialdehidi, që shkakton rritjen e niveleve të kolesterolit të keq, që është pararendës i arterosklerozës dhe sëmundjeve të zemrës.
Malondialdehidi po ashtu mund të çojë në gjenezë të mutacioneve të ADN-së që lidhet me paraqitjen e karcinomës.
Por, studimi në fjalë ka treguar se duke shtuar para përgatitjes së mishit mëlmesat e pasura me acid rozmarinik, siç janë rozmarina, origano, limoni, sherbela, trumza, ju mund të ulni përqendrimin e malondialdehidit në mish, gjak dhe urinë pas tretjes.
Autorët e studimit thonë se duke ulur këtë përbërës, mëlmesa në fjalë mund të na mbrojnë nga sëmundjet e zemrës dhe enëve të gjakut, si dhe nga karcinoma.
fij_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn